# Zadanie zákazky

Postupom podľa § 117 zákona č. 343/2015 Z. z. o verejnom obstarávaní a o zmene a doplnení

niektorých zákonov v znení neskorších predpisov

**Identifikácia verejného obstarávateľa**

 Názov: Ekonomická univerzita v Bratislave

 Sídlo: Dolnozemská cesta č. 1, 852 35 Bratislava

 IČO: 00399957

Telefón: +421 267295147

Kontaktná osoba: Anna Národová

Verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len „Zákon o verejnom obstarávaní/ZVO“) Ekonomická univerzita v Bratislave (ďalej len „Verejný obstarávateľ") realizuje obstaranie zákazky podľa § 117 ZVO s názvom „Výkon stavebného a technického dozoru pre stavbu: Viacúčelová športová hala – univerzitné centrum pre EU v Bratislave“(ďalej len **„predmet zákazky").**

Podmienkou hodnotenia predloženej/predložených cenovej/cenových ponuky/ponúk bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritéria určeného v bode6. tohto zadania**.**

1. **VYMEDZENIE PREDMETU ZÁKAZKY**
	1. Predmetom zákazky je výkon stavebného a technického dozoru pre stavbu: Viacúčelová športová hala – univerzitné centrum pre EU v Bratislave.
	2. Opis predmetu zákazky je podrobne uvedený v prílohe č. 1 tohto zadania.
	3. Kód klasifikácie produkcie (CPV): 71250000-5.
	4. Predpokladaná hodnota zákazky celkom: 23 394,45 € bez DPH.
	5. Záujemcom sa umožňuje vykonať obhliadku miesta poskytnutia predmetu zákazky, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta poskytnutia predmetu zákazky idú na ťarchu záujemcu.

Záujemcovia, ktorí prejavia záujem o vykonanie obhliadky, dostanú informácie na tel. čísle

+421 67295259 u kontaktnej osoby Ing. Ivan Búš, e-mail: ivan.bus@euba.sk.

Na adrese: Ekonomická univerzita v Bratislave, Dolnozemská cesta č. 1, 852 35 Bratislava.

 Obhliadku je možné vykonať iba pri dodržaní všetkých platných podmienok stanovených Úradom verejného zdravotníctva SR pre pandémiu COVID -19. Záujemcovia, ktorí prejavia záujem budú o týchto náležitostiach pri telefonickom nahlasovaní obhliadky informovaní kontaktnou osobou.

 V prípade nejasností alebo potreby objasnenia akýchkoľvek nezrovnalostí zistených počas
obhliadky miesta poskytnutia predmetu zákazky, postupuje záujemca v zmysle bodu 7. tohto zadania, na mieste obhliadky nebudú zodpovedané otázky záujemcov (a to z dôvodu dodržania princípu
rovnosti zaobchádzania), ale len sprístupnené miesto poskytnutia.

Účasť záujemcov na obhliadke miesta poskytnutia predmetu zákazky je dobrovoľná.

 V prípade, že sa záujemca nezúčastní obhliadky miesta poskytnutia predmetu zákazky, bude verejný obstarávateľ považovať jeho neúčasť za skutočnosť, že porozumel zadaniu zákazky/súťažnému dokumentu.

1. MIESTO A LEHOTA POSKYTNUTIA

2.1 Miesto poskytnutia predmetu zákazky: uvedené v zmluve**.**

2**.**2 Lehota poskytnutia: uvedená v zmluve**.**

 3. PODMIENKY PREDKLADANIA CENOVÝCH PONÚK

3.1 Cenovú ponuku je potrebné predložiť osobne/poštou alebo e-mailom na adresu:

 Ekonomická univerzita v Bratislava

 Dolnozemská cesta č. 1

 852 35 Bratislava

e-mail: anna.narodova@euba.sk

informácie na tel.č.: +421 67295147

Kontaktná osoba: Anna Národová

* 1. Na obálke bude uvedené obchodné meno uchádzača a nápis „Cenová ponuka – stavebný dozor“.
	2. Cenovú ponuku je potrebné doručiť najneskôr: 08.02.2022 do 10:00 hod.

3.4 Uchádzač môže Cenovú ponuku vziať späť, alebo zmeniť najneskôr do termínu predkladania ponúk uvedeného v bode 3.3 tohto zadania.

 4. SPÔSOB URČENIA CENY

 4.1 Cenu uviesť konečnú. V cene je potrebné zohľadniť všetky činnosti v zmysle §46b zákona č. 50/1976 Z.z. Zákon o územnom plánovaní a stavebnom poriadku (stavebný zákon), prílohy č. 5 cenníka UNIKA a všetky náklady uchádzača, ktoré sú s realizáciou zákazky spojené, vrátane cestovných a ďalších súvisiacich nákladov na výkon predmetu zákazky.

 4.2 Ak uchádzač je platiteľom DPH, navrhovanú zmluvnú cenu uvedie v zložení:

navrhovaná zmluvná cena za realizáciu predmetu zákazky v EUR bez DPH,

sadzba DPH v % a výška DPH v EUR,

navrhovaná zmluvná cena za realizáciu predmetu zákazky v EUR vrátane DPH.

Ak uchádzač nie je platiteľom DPH, navrhovanú zmluvnú cenu stanoví bez DPH a uvedie že nie je platiteľom DPH.

4.3 Navrhovanú cenu predmetu zákazky celkom vrátane DPH v eurách nie je možné navŕšiť počas trvania zmluvy v dôsledku registrácie úspešného uchádzača za platiteľa DPH.

4.4 **V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľa - to znamená, že Uchádzač - Zhotoviteľ nebude fakturovať DPH.**

**Avšak - keďže cena predmetu zákazky celkom vrátane DPH, ktorú Verejný obstarávateľ - Objednávateľ zaplatí za predmet tejto zmluvy je kritériom na vyhodnotenie ponúk, Uchádzač - Zhotoviteľ (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.**

4.5Všetky ceny a výpočty sa zaokrúhľujú na dve desatinné miesta na najbližší eurocent.

5.  OBSAH A ZÁVÄZNOSŤ CENOVEJ PONUKY

* 1. Cenová ponuka musí byť záväzná do 30.04.2022.

 5.2 Súčasťou ponuky musia byť:

* Identifikácia uchádzača.
* Výpočet ceny za celý predmet zákazky vrátane návrhu na plnenie kritéria. Návrh na plnenie kritéria je prílohou č. 5 tohto zadania
* Zmluva vrátane príloh, ktorá je prílohou č. 6 tohto zadania
* Podmienky účasti, ktoré sú definované v prílohe č.4 tohto zadania
* Označenie kontaktnej osoby (s uvedením mena a priezviska, e- mailovej adresy a mobilného telefónneho čísla), na ktorú sa môže Verejný obstarávateľ obrátiť v prípade potreby získať vysvetlenie k obsahu predloženej Cenovej ponuky.
* Dokumenty uvedené v bode 5.2 musia byť podpísané osobou, resp. osobami oprávnenými konať v mene uchádzača.
* Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tomto zadaní.

 6. HODNOTENIE PONÚK

* 1. Cenové ponuky, ktoré splnia všetky podmienky stanovené v tomto zadaní, budú hodnotené na základe kritéria, ktoré je uvedené a popísané v prílohe č. 3 tohto zadania.
	2. Každému uchádzačovi bude doručené oznámenie o výsledku vyhodnotenia jeho cenovej ponuky.
1. ĎALŠIE PODMIENKY
	1. Uchádzači znášajú všetky náklady súvisiace s vypracovaním svojej cenovej ponuky.
	2. Predmet zákazky nie je rozdelený na časti. Ponuku musí uchádzač predložiť na celý predmet zákazky, bez rozdelenia na časti.
	3. Uchádzačom sa nepovoľuje predložiť variantné riešenie vo vzťahu k požadovanému predmetu zákazky. Ak súčasťou ponuky uchádzača bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.
2. KONTAKTNÉ ÚDAJE
	1. Ďalšie informácie a vysvetlenia týkajúce sa organizácie tohto zadania zákazky môžete získať u zástupcu verejného obstarávateľa na e-mailovej adrese: anna.narodova@euba.sk
	2. Verejný obstarávateľ si vyhradzuje právo neprijať ani jednu z predložených cenových ponúk (vrátane cenovej ponuky vyhodnotenej ako úspešnej), ako aj právo kedykoľvek ukončiť toto zadanie.

 O ukončení tohto zadania zákazky bude Verejný obstarávateľ bezodkladne informovať uchádzačov.

**Príloha č. 1**

**Podrobný opis predmetu zákazky**

Predmetom zákazky je výkonstavebného a technického dozoru pre pozemné stavby a technické, technologické a energetické vybavenie stavieb ktorý bude uchádzač uskutočňovať na základe projektovej dokumentácie, ktorá tvorí prílohu č. 2 k tejto výzve, a v súlade so stavebným povolením č. 4811/2021/10-UKSP/Mu-21, ktoré tvorí prílohu č. 3 k tejto výzve.

* Základné údaje o stavbe:

Predmetom projektu je novostavba viacúčelovej športovej haly v areáli Ekonomickej univerzity v Bratislave na Dolnozemskej ulici.

* Urbanistické riešenie

Zhodnotenie polohy a stavu staveniska

Stavebný pozemok sa nachádza v zastavanom území s výlučne občianskou vybavenosťou v stabilizovanom území, na pozemku p. č. 5485/60 k. ú. Petržalka

Pozemok pre navrhovanú výstavbu je rovinatý.

Prípojky inžinierskych sietí sú situované na p.č. 5485/1,5485/60,5485/61,5485/63.

Dopravné napojenie

Dopravná obslužnosť navrhovaného objektu je daná jeho polohou v tesnej nadväznosti na verejnú komunikáciu, Májová ulica

Parkovacie miesta budú situované na parcele 5485/60 / Ekonomická univerzita / v celkovej kapacite - 20 miest.

* Osadenie objektu na pozemku

Navrhovaný objekt viacúčelovej športovej haly je 2 podlažná stavba, halového typu, so štvorcovým pôdorysom.

* Architektonické riešenie

Charakteristika stavby

Stavba halového typu, nepodpivničená, s centrálnou hracou plochou, minimálnych rozmerov 42 x 24 m a svetlou výškou min. 9m. Konštrukcia objektu je oceľová skeletová, strešná konštrukcia je väzníková rovnako oceľová. Obvodový plášť haly je sendvičový z oceľových panelov vyplnených tepelnou izoláciou.

Technická infraštruktúra

Predmetná stavba bude napojená na verejný vodovod, optickú sieť, el. sieť aj splaškovú kanalizáciu, ktoré sú v jej okolí. Dažďová voda bude riešená priamo na pozemku formou vsakovacích objektov.

 Výmery plôch:

 Úžitková plocha 1.np 1981,79m²

 Úžitková plocha 2np 479,08 m²

 Zastavaná plocha 2075 m²

 počet nadzemných podlaží..........................................…...2

 +- 0,000...............................................................……………......136,00 m.n.m.Bpv

 výška vrcholu ...........................................................…………….+13,24 m

* Dispozičné riešenie

ŠPORTOVISKÁ

PRIESTORY PRE ŠPORTOVCOV

ŠATNE

ZASADAČKA

ŠATŇA TRÉNEROV

ŠATŇA ROZHODCOV

LEKÁRSKA  MIESTNOSŤ – vybavená  samostatným WC

PRIESTOR PRE RELAX A REGENERÁCIU ŠPORTOVCOV

PRIESTORY PRE DIVÁKOV

TRIBÚNA

BUFET

WC VEREJNOSŤ

ZÁZEMIE OBJEKTU

SKLADY ŠPORTOVÉHO NÁRADIA
OSTATNÉ PRIESTORY

* Statické a konštrukčné riešenie

Betónové konštrukcie

Inžiniersko-geologický prieskum

Pre potrebu spracovania projektu stavby vychádzal projektant z inžiniersko-geologického prieskumu spracovaného GOETEST s.r.o. , riešiteľ úlohy : RNDr. Peter Lešický , spracovaného v máji 2020. Pre návrh a posúdenie základových konštrukcií boli použité sondy EU-1 – EU-6. Je použité hlbinné zakladanie na pilótach. Menej zaťažené časti sú založené na pätkách a doske. Základová škára sa nachádza v piesčitých íloch pevných. Pilóty sú votknuté do štrku G2.Hladina podzemnej vody sa ustálila na 4,7 m p.t.

Výkopy

Výkopové práce pozostávajú z hrubého urovnania terénu a výkopov pre základové pätky a pásy. Pri výkopoch hlbších ako 1,5m je potrebné vykonať stabilizáciu stien výkopu.

Základy

Základové pätky sú uložené na podkladovom betóne C12/15 hrúbky 50 - 100mm. Všetky základové konštrukcie sú z betónu minimálne triedy C20/25.

* Vetranie

Vetranie jednotlivých priestorov bude riešené prirodzene prostredníctvom okenných otvorov. Priestor športoviska, sociálne zariadenia a priestory bez prirodzeného vetrania budú vetrané prostredníctvom vzduchotechniky

* Obvodový plášť

Skladba obvodového plášťa je navrhnutá tak aby súčiniteľ prechodu tepla konštrukciou bol Ur2 = 0,22 W/ (m2.K)

Navrhovaná skladba obvodového plášťa

KOMPLETIZOVANÝ STENOVÝ SENDVIČOVÝ PANEL S PIR JADROM

HORIZONTÁLNA MONTÁŽ

VÝROBOK: KINGSPAN KS 1150 TL (13,29 kg/m2,Rw=27dB,PVDF 35-EXT.

PES.-INT,EW60-EW30), ALEBO EKVIVALENTNÝ 120 mm

* Strešný plášť

Skladba strešného plášťa je navrhnutá tak aby súčiniteľ prechodu tepla konštrukciou bol Ur2 = 0,15 W/ (m2.K)

Navrhované skladby strešného plášťa

Lomenicová strecha

* Steny a stropy:

Steny a stropy – SDK + maľby.

* Tepelné izolácie:

Objekt bytového je riešený v nízkoenergetickom štandarde. Ako tepelná izolácia sú použité tepelné izolácie z  PIR a XPS.

**Požadované činnosti stavebného dozoru:**

1. Odovzdanie staveniska zhotoviteľovi.

2. Dodržiavanie podmienok stavebných a iných povolení potrebných pre stavbu.

3. Riadne evidovanie a archivovanie projektu stavby, overeného v stavebnom konaní.

4. Odsúhlasenie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti.

5. Sledovať, či je zabezpečená správna inštalácia a bezpečná prevádzka technického vybavenia na stavenisku a dodržané technologické postupy uskutočňovaných prác. Sledovať, či sa stavebné výrobky, stavebné materiály a stavebné konštrukcie riadne ukladajú

6. Posúdiť vhodnosť použitia pripravených stavebných výrobkov, materiálov a konštrukcií. Dbať o to, aby stroje, zariadenia, technologické konštrukcie boli riadne ukladané.

7. Kontrolovať vecnú a cenovú správnosť a úplnosť platobných dokladovaniach súlad s podmienkami zmluvy o dielo a predkladanie týchto dokladov na úhradu objednávateľovi.

8. Kontrola tých častí stavby, ktoré budú pri ďalšom postupe výstavby zakryté, alebo sa stanú neprístupnými.

9. Sledovanie, či zhotoviteľ' vykonáva skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok.

10. Postupné vyžadovanie, evidovanie a archivovanie dokladov, preukazujúcich kvalitu diela.

11. Sledovanie vedenia stavebného denníka, vykonávať záznamy do stavebného denníka a usmerňovať stavebníka pri vedení stavebného denníka,

12. Kontrola staveniska a zúčastnených na stavbe, dohlaď na dodržiavaním zásad bezpečnosti práce, civilnej ochrany a požiarnej ochrany.

13. Spolupráca s pracovníkmi zhotovitelia pri vykonávaní opatrení na odvrátenie alebo na obmedzenie škôd pre ohrození zdravia alebo majetku na stavbe.

14. Kontrola postupu prác podlá harmonogramu, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov, smerujúcich k odstráneniu vzniknutého oneskorenia postupu prác.

15. Prijímať opatrenia na odstránenie Závad, ktoré zistil na stavbe. Oznamovať objednávateľovi všetky závažné závady na stavbe, ktoré nebolo možné odstrániť v rámci výkonu činnosti stavebného dozoru

16. Príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí.

17. Kontrola dokladov, ktoré zhotoviteľ' pripraví k odovzdaniu a prevzatiu diela.

18. Kontrola, či zhotoviteľ' odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov.

19. Kontrola vypratania staveniska.

20**.** Zúčastnenie sa na preberacom konaní.

Rozpočtová cena stavby " Viacúčelová športová hala - univerzitné športové centrum pri EU v Bratislave**“**  je

3 509 167,56 Eur s DPH.

**Príloha č. 2 Projektová dokumentácia**

**Príloha č. 3 Stavebné povolenie č. 4811/2021/10-UKSP/Mu-21**

**Príloha č. 4**

PODMIENKY ÚČASTI UCHÁDZAČOV

1. OSOBNÉ POSTAVENIE

 1.1 Uchádzač musí spĺňať podmienky účasti osobného postavenia vymedzené v ustanovení § 32 ods. 1 písm. e) a f) ZVO.

 Spôsob preukázania splnenia podmienok podľa § 32 ods. 1 písm. e) a f) ZVO:

 a) uchádzač zapísaný v zozname hospodárskych subjektov (ZHS) podľa §152 ZVO môže preukázať splnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,

 b) uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom:

 - v súlade s § 32 ods. 2 písm. e) ZVO – doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

 - splnenie podmienky účasti podľa § 32 ods. 2 písm. f) ZVO- doloženým čestným vyhlásením.

1.2 Podrobnosti k podmienkam účasti osobného postavenia a ich preukazovanie sú uvedené v § 32 ZVO.

**2. Podmienky účasti vo verejnom obstarávaní, týkajúce sa technickej alebo odbornej spôsobilosti**

Uchádzač preukazuje svoju technickú alebo odbornú spôsobilosť:

* 1. podľa §34 ods. 1 písm. a) zákona o verejnom obstarávaní/ZVO

zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní/ZVO.

Vyhlásenie verejného obstarávania

Link: <https://euba.sk/verejnost/verejne-obstaravanie/zadavanie-zakaziek-s-nizkymi-hodnotami-podla-117#zadavanie-zakaziek-s-nizkymi-hodnotami-117>

 Vyhlásenie verejného obstarávania dňa 26.01.2022

Minimálna požadovaná úroveň štandardov:

Uchádzač predloží zoznam poskytnutých služieb – poskytnutie stavebného dozoru, technického dozoru aspoň na jednej zákazke týkajúcej sa na rekonštrukcie/opravy alebo novej stavby v minimálnom objeme 1 000 000 eur s DPH.

V prípade ak uchádzač predkladá zmluvu, referenciu alebo dôkaz o poskytnutí služby, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť poskytnutej služby, ktorá bola zrealizovaná v posudzovanom období. V prípade, ak poskytnutie služby realizoval uchádzač ako člen združenia skupiny dodávateľov, vyčísli a započíta iba objem, poskytovaný ním samotným.

Na vyčíslenie uvedených cien dodaných tovarov sa pri prepočte inej meny na menu euro použije kurz Národnej banky Slovenska (NBS), aktuálny ku dňu zverejnenia oznámenia o zadávaní zákazky na webovej stránke:

link: <https://euba.sk/verejnost/verejne-obstaravanie/zadavanie-zakaziek-s-nizkymi-hodnotami-podla-117#zadavanie-zakaziek-s-nizkymi-hodnotami-117>

Deň zverejnenia oznámenia o zadávaní zákazky na webovej stránke EU v BA: 26.01.2022.

Tento prepočet vykoná uchádzač, pričom k sume v pôvodnej mene sa uvedie suma v EUR a kurz v rozhodnom čase.

Za rozhodné obdobie, t.j. predchádzajúce tri roky sa považujú posledné tri priebežné roky, ktoré sa rátajú spätne odo dňa vyhlásenia tohto verejného obstarávania.

2.2

§34 ods. 1 písm. g)

ak ide o služby, údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk

Odborný garant/odborní garanti - stavebný dozor

Minimálna požadovaná úroveň štandardov:

Splnenie požadovaných predpokladov uchádzač preukáže predložením:

1. Platné osvedčenie pre výkon činnosti stavebného dozoru v kategórií inžinierske stavby, podkategória 10, 24, 32, 33, 34, vydané Slovenskou komorou stavebných inžinierov podľa zákona č. 138/1992 Z.z. o autorizovaných architektoch a autorizovaných stavebných inžinieroch v znení neskorších predpisov alebo ekvivalent, vydaný členským alebo iným štátom; preukáže osvedčením s odtlačkom originálu pečiatky vydanej SKSI a s originálom podpisu; súčasťou osvedčenia musí byť okrúhla pečiatka stavebného dozoru a podpis stavebného dozoru.
2. Štruktúrovaný profesijný životopis odborníka (vlastnoručne podpísaný) s uvedením súčasnej pracovnej pozície a profesijnej praxe, z ktorého musí vyplývať minimálna prax v rozsahu 3 roky v pozícii stavebného dozoru pre inžinierske stavby. Zo životopisu musí byť tiež zrejmé, či odborník je zamestnancom uchádzača alebo ide o inú osobu podľa 34 ods. 3 ZoVO, resp. o osobu, ktorá stavebný dozor vykonáva sama a predkladá ponuku. Osoba vykonávajúca stavebný dozor v zamestnaní, resp. resp. iná osoba podľa S 34 ods. 3 ZOVO, je povinná predložiť čestné vyhlásenie, že bude k dispozícii uchádzačovi počas celej doby trvania zákazky a bude poskytovať predmetnú službu.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

Ak predkladá ponuku skupina dodávateľov, tak:

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúce sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

**Príloha č. 5**

**NÁVRH NA PLNENIE KRITÉRIA**

Ponuky sa budú vyhodnocovať na základe najnižšej ceny. Predmet zákazky:„Výkon stavebného a technického dozoru pre stavbu: Viacúčelová športová hala – univerzitné centrum pre EU v Bratislave**“**

**Uchádzač:**

|  |  |  |  |
| --- | --- | --- | --- |
|   | Cena v EUR bez DPH | Výška DPH v EUR(sadzba **20%)** | Cena v EURvrátane DPH |
| Cena predmetu zákazky celkom vrátane DPH |   |   |   |

V ............................. , dňa

Podpis

Poznámka:

V prípade, ak má Uchádzač sídlo mimo územia Slovenskej republiky a je platcom DPH, verejný obstarávateľ má povinnosť v zmysle platných právnych predpisov SR odviesť daň za Uchádzača - to znamená, že Uchádzač nebude fakturovať DPH.

Avšak - keďže cena predmetu zákazky celkom vrátane DPH v eurách, ktorú Verejný obstarávateľ - zaplatí za predmet tohto zadania je kritériom na vyhodnotenie ponúk, Uchádzač - (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.

**Príloha č. 6**

**Návrh Zmluvy**